प्रवेश फाॅर्म के रुपए मांगने पर सहा. शिक्षक मालवीया निलंबित
कुक्षी एसडीएम ने जांच के बाद प्रतिबंधात्मक कार्रवाई भी की
भास्कर संवाददाता | धार
आदिवासी विकास विभाग के सहायक आयुक्त ब्रजेश पांडेय ने उच्चतर माध्यमिक विद्यालय कुक्षी में भोज मुक्त विश्वविद्यालय में प्रवेश फॉर्म के लिए रुपए मांगे जाने की शिकायत के मामले में केंद्र प्रभारी सहायक शिक्षक घनश्याम मालवीया को निलंबित कर दिया है। भृत्य कालूसिंह बघेल को सेवा समाप्ति के लिए कारण बताओ नोटिस जारी किया है। गौरतलब है एसडीएम कुक्षी रिशव गुप्ता ने मामले की जांच की थी। इसमें प्रथम दृष्टया संस्था के सहायक शिक्षक मालवीया तथा इनका सहयोग कर रहे भृत्य कालूसिंह के विरुद्ध भ्रष्टाचार के आरोप से जनता के आक्रोश एवं भविष्य में लोकशांति भंग होने के आसार बताए गए। इसके चलते दंड प्रक्रिया संहिता की धारा 107, 111, 116 के तहत प्रतिबंधात्मक कार्रवाई किए जाने की सूचना प्राप्त हुई है, जिसके चलते कार्रवाई की गई।
hin_Deva hin_Deva bho_Deva hin_Deva